CELEX: 62017TN0526
Language: da
Date: 2017-08-07 00:00:00
Title: Sag T-526/17: Sag anlagt den 7. august 2017 — Ruiz Jayo m.fl. mod SRB

22.1.2018   
            
            
               DA
            
            
               Den Europæiske Unions Tidende
            
            
               C 22/42
            
         Sag anlagt den 7. august 2017 — Ruiz Jayo m.fl. mod SRB
   (Sag T-526/17)
   (2018/C 022/58)
   Processprog: spansk
   
      Parter
   
   
      Sagsøgere: María Concepción Ruiz Jayo (Madrid, Spanien) og 3499 andre sagsøgere (ved advokaterne S. Rodríguez Bajón, F. Cremades García og M. Ruiz Núñez)
   
      Sagsøgt: Den Fælles Afviklingsinstans (SRB)
   
      Sagsøgernes påstande
   
   
               —
            
            
               Annullationssøgsmålet antages til realitetsbehandling og sagsøgerne gives medhold.
            
         
               —
            
            
               Det fastlås i henhold til artikel 277 TEUF, at forordning (EU) nr. 806/2014 ikke kan finde anvendelse eller subsidiært, at artikel 21, artikel 22, stk. 2, litra a), artikel 24 samt artikel 18 og 23 i forordning (EU) nr. 806/2014 ikke kan finde anvendelse.
            
         
               —
            
            
               Den anfægtede afgørelse truffet af Den Fælles Afviklingsinstans annulleres.
            
         
               —
            
            
               Den Fælles Afviklingsinstans tilpligtes at erstatte tab og skade, der er forvoldt sagsøgerne som følge af anvendelsen af EU-retsstridige regler.
            
         
               —
            
            
               Subsidiært tilpligtes Den Fælles Afviklingsinstans at betale godtgørelse til sagsøgerne [i deres egenskab af] aktionærer eller kreditorer under hensyntagen til den værdiansættelse af Banco Popular, som sagsøgerne har vedlagt som værende den endelige værdiansættelse, der er foreskrevet i forordning nr. 806/2014 med henblik på at afgøre, om aktionærerne og kreditorerne ville have fået en gunstigere behandling, såfremt den enhed, som undergives en afviklingsprocedure, havde indledt en almindelig insolvensprocedure.
            
         
               —
            
            
               Den Fælles Afviklingsinstans tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Søgsmålet er anlagt til prøvelse af Den Fælles Afviklingsinstans’ afgørelse SRB/EES/2017/08 af 7. juni 2017, hvorved der blev vedtaget en afviklingsordning for Banco Popular Español S.A.
   Søgsmålsgrundene og de væsentligste argumenter er de samme som dem, der er gjort gældende i sag T-478/17, Mutualidad de la Abogacía og Hermandad Nacional de Arquitectos Superiores og Químicos mod Den Fælles Afviklingsinstans, T-481/17, Fundación Tatiana Pérez de Guzmán og Bueno og SFL mod Den Fælles Afviklingsinstans, T-482/17, Comercial Vascongada Recalde mod Kommissionen og Den Fælles Afviklingsinstans, T-483/17, García Suárez m.fl. mod Kommissionen og Den Fælles Afviklingsinstans, T-484/17, Fidesban m.fl. mod Den Fælles Afviklingsinstans, T-497/17, Sánchez del Valle og Calatrava Real State 2015 mod Kommissionen og Den Fælles Afviklingsinstans og T-498/17, Pablo Álvarez de Linera Granda mod Kommissionen og Den Fælles Afviklingsinstans.